Au renunțat la visul american și au ales să stea pe plajă. Ce business au deschis mai mulți români în Zanzibar.
Roxana Dogaru s-a mutat în Zanzibar şi închiriază bungalow-uri. Turiştii plătesc 60 de dolari pe noapte, cu mic dejun inclus. În Zanzibar, doar clădirile se pot cumpăra, terenul se închiriază.
Gata cu visul american! Românii au început să viseze la plajă. Și au găsit soluții ca să stea toată ziua la soare și să aibă și un venit asigurat. Roxana Dogaru e din Brașov, are 43 de ani și s-a mutat în Zanzibar."Suntem cam 25-30 de români. Cei mai mulţi au resorturi, nişte români au un supermarket, e şi o asistentă. Eu am închiriat de la proprietar, nu se poate cumpăra teren în Zanzibar. Poţi cumpăra clădirile, dar nu terenul. Terenul se ia în leasing pe 99 de ani, sau mai puțin. De la sfârșitul lui decembrie, toată lumea a început să vină în Zanzibar. Și acum este plin peste tot", a spus Roxana Dogaru, proprietară Morningstar Bungalows."Ne-a conectat foarte repede la ritmul local. Ne-a pus la dispoziţie un şofer şi ne-am procurat anumite lucruri din zonă, pentru că foarte greu se găsesc anumite lucruri", a povestit Marius David, un turist român venit în Zanzibar.